നിയമസഭ സമ്മേളനം തുടങ്ങി പ്ലസ് വണ് സീറ്റ് വിഷയത്തില് ബഹളം,അടിയന്തര പ്രമേയത്തിന് അനുമതി നിഷേധിച്ചു തിരുവനന്തപുരം:പതിനഞ്ചാം കേരള നിയമസഭയുടെ മൂന്നാംസമ്മേളനം ആരംഭിച്ചു. പ്ലസ് വണ് സീറ്റുമായി ബന്ധപ്പെട്ട് നിയമസഭയില് ബഹളം. പ്ലസ് വണ് സീറ്റിലെ അപര്യാപ്തത ചൂണ്ടിക്കാട്ടി പാലക്കാട് എംഎല്എ ഷാഫി പറമ്ബിലാണ് അടിയന്തര പ്രമേയ നോട്ടിസ് നല്കിയത്. അടിയന്തര പ്രമേയത്തിന് അനുമതി നിഷേധിച്ചതോടെ പ്രതിപക്ഷം സഭയില് നിന്നിറങ്ങിപ്പോയി. വിദ്യാഭ്യസമന്ത്രിയുടെ മറുപടിയെ തുടര്ന്നാണ് അടിയന്തര പ്രമേയത്തിന് സ്പീക്കര് അനുമതി നിഷേധിച്ചത്.രണ്ടാമത്തെ അലോട്ട്മെന്റോടെ അപേക്ഷിച്ച എല്ലാവര്ക്കും പ്രവേശനം ലഭിക്കും. വിഎച്ച്എസ്എസ്ഇ, ഐടിഐ മേഖലയില് ഒരു ലക്ഷത്തോളം സീറ്റുകളുണ്ട്. ഈ മാസം 20ന് മാത്രമേ ആവശ്യമായ സീറ്റുകളുടെ ലഭ്യത അറിയാന് കഴിയൂ എന്നും വിദ്യാഭ്യാസമന്ത്രി വ്യക്തമാക്കി. ചരിത്ര വിജയം നേടിയിട്ടും വിദ്യാര്ത്ഥികള്ക്ക് പഠിക്കാന് കഴിയാത്ത സാഹചര്യമാണെന്ന് ഷാഫി പറമ്ബില് എംഎല്എ കുറ്റപ്പെടുത്തി. ശാസ്ത്രീയമായ പഠനം നടത്തി സീറ്റ് വര്ധിപ്പിക്കണം. പാലക്കാട് മാത്രം ആയിരത്തോളം സീറ്റ് കുറവാണ്. മുഴുവന് എ പ്ലസ് കിട്ടിയിട്ടും സീറ്റില്ലെന്ന് ഷാഫി പറമ്ബില് എംഎല്എ കുറ്റപ്പെടുത്തി.